Eron Haj yomon tashkil etilgani bois Saudiya Arabistonini jazolash lozim deb hisoblaydi

Eron prezidenti Hasan Ruhoniy musulmon davlatlarini birlashib, Saudiya Arabistoni hukumatini Hajni qo‘l uchida tashkil etgani va terrorchilikni qo‘llab-quvvatlagani uchun jazolashga chaqirdi. Bu haqda “RIA Novosti” xabar bermoqda.

“Mintaqa va islom olami mamlakatlari muammoni hal qilish bo‘yicha bir to‘xtamga kelib, chora ko‘rishi hamda Saudiya Arabistoni hukumatini jazolashi kerak”, — uning so‘zlarini keltiradi IRNA agentligi.
Ruhoniyning fikricha, Saudiya terrorchilikni qo‘llab-quvvatlayotgani bois Iroq, Suriya va Yamanda qon to‘kilmoqda.